En helt igennem fantastisk oplevelse at bo hos Dennis. Først og fremmest fordi han tog sig tid til mig, hvilket udmøntede sig i mange fine samtaler og lærerige ture ind til Bangkok centrum. Det er ikke hverdagskost, at man møder en udlejer, som tager en i hånden og på den måde tilbyder at være guide.
Dennis er et meget behageligt menneske med en kæmpe rygsæk af sjove historier at dele ud af. Det er en oplevelse at bo hos ham og kan varmt anbefales.